David Davies, Hwlffordd

Roedd Y Parch David Davies (2 Mawrth 1794 - 19 Mawrth 1856 yn weinidog gyda'r Bedyddwyr ac yn bennaeth cyntaf Athrofa'r Bedyddwyr yn Hwlffordd.DAVIES, DAVID (1800? - 1856), gweinidog ac athro gyda'r Bedyddwyr. Y Bywgraffiadur Cymreig adalwyd 23 Hydref 2020

 Cefndir 
Ganwyd Davies yn Steynton, Aberdaugleddau yn blentyn i'r Parch Benjamin Davies, gweinidog cyntaf y Bedyddwyr yn y dref Yr Athraw at wasanaeth yr Ysgolion Sabbathol Gorphenaf 1907 Y Parch. David Davies, Evesham a Hwlffordd adalwyd 23 Hydref 2020 a Mary (née Owen) ei wraig. Cafodd ei enw ei gofrestru gan ei dad yng nghofrestr plant aelodau enwad y Bedyddwyr cylch Arberth ar 20 Ebrill 1794.Trawsgrifiad o gofrestr enwau plant Bedyddwyr Arberth ar Family Search, safle hel achau'r Mormoniaid adalwyd 23 Hydref 2020 Cafodd ei addysg yn Athrofeydd y Bedyddwyr yn y Fenni a Stepney, Swydd Middlesex (Llundain Fwyaf, bellach).

 Gyrfa 
Wedi gorffen ei addysg ragbaratoawl bu Davies yn gwasanaethu fel cyd weinidog i'r Parch Laurence Butterworth yn Evesham, Swydd Gaerwrangon, lle cafodd ei ordeinio ym 1822. Roedd angen cynorthwyydd ar Butterworth gan ei fod wedi cyrraedd 84 mlwydd oed a bu Davies yn gyfrifol am lawer o waith ymarferol yr eglwys. Pan fu farw'r hen weinidog ym 1828 The Baptist Magazine, Volume 20 adalwyd 23 Hydref 2020 penodwyd Davies yn weinidog llawn yno.

Ym 1837 derbyniodd Davies alwad i'w fam eglwys yn Hwlffordd i wasanaethu Bedyddwyr Saesneg Sir Benfro (er ei fagu yng Nghymru roedd Davies yn Gymro di-gymraeg ). Ym 1839 fe'i penodwyd yn bennaeth ac athro Diwinyddol yr athrofa oedd newydd ei sefydlu yn y dref. Gwasanaethodd fel pennaeth yr athrofa a gweinidog Hwlffordd hyd ei farwolaeth.

 Teulu 
Ym 1823 priododd Davies â Sophia Elizabeth Hayward. Bu iddynt fab a thair merch. Bu farw Sophia ym 1843,Seren Gomer Cyf. XXVI - Rhif. 334 - Gorphenaf 1843 - Bu Farw adalwyd 23 Hydref 2020 ail briododd a gwraig o'r enw Elizabeth.

 Marwolaeth 
Bu farw o'r dropsi (oedema oherwydd methiant gorlenwad y galon, yn nhermau meddygol cyfoes) yn Hwlffordd yn 62 mlwydd oed, a chladdwyd ei weddillion ym mynwent ei gapel.Y Greal Mai 1856 Marwgoffa Y Parch David Davies, Hwlffordd adalwyd 23 Hydref 2020

 Cyfeiriadau 

Categori:Genedigaethau 1794
Categori:Marwolaethau 1856
Categori:Gweinidogion Bedyddwyr o Gymru
Categori:Athrawon o Gymru